Žiga, Peter, podpredseda NR SR (2024-04-16):
Pán poslanec Grendel, ďakujeme pekne za vaše vysvetlenie. Prejdeme k hlasovaniu o vašich procedurálnych návrhoch a návrhoch na doplnenie programu. Najskôr však budeme hlasovať o mojom podanom návrhu, aby sme do návrhu programu tejto schôdze zaradili tlač 229 a prerokovali ju po tlači 228. Prezentujme sa a hlasujme. (Hlasovanie.) Prítomných 129 poslancov, 128 za, zdržal sa 1 poslanec. Návrh sme schválili. O návrhu pána poslanca Grendela neviem dať hlasovať, pretože neprináša ani uznesenie, ani nič, budeme vás informovať, pán poslanec Grendel, keď budete mať záujem (reakcia z pléna), budeme hlasovať o námietke pána poslanca Grendela. (Ruch v sále.) Prezentujme sa a hlasujme. (Hlasovanie.) 129 prítomných, 51 za, 71 proti, 4 sa zdržali, 3 nehlasovali. Návrh o hlasova... o námietke sme rozhodli, že nebudeme o nej rokovať. Ďalší návrh je návrh pána poslanca Dubéciho zaradiť správu generálneho prokurátora, neviem ďalej prečítať, ale berme to, že správu generálneho prokurátora o reedukačných domovoch. Prezentujme sa a hlasujme. (Hlasovanie.) 141 prítomných, 64 za, 1 proti, zdržalo sa 75, nehlasoval 1. Návrh sme neschválili. Ďalší návrh je návrh pána poslanca Šipoša, aby sme zaradili nový bod programu – prijatie uznesenia k dopravnej nehode pána podpredsedu Danka. Prezentujme sa a hlasujme. (Hlasovanie.) 141 prítomných, 65 za, 69 proti, zdržalo sa 6, nehlasoval 1. Návrh sme neschválili. Ďalším návrhom je návrh pána poslanca Hlinu, aby Národná rada prijala uznesenie, že poslanci výboru pre pôdohospodárstvo a životné prostredie vykonajú poslanecký prieskum v PPA. Prezentujme sa a hlasujme. (Hlasovanie.) 142 prítomných, 65 za, 3 proti, 74 sa zdržalo. Návrh sme neschválili. Pán poslanec Škripek, nemôžem dať hlasovať o vašom návrhu, pretože ste ho nepodali písomne, nemám ho vôbec na stole, takže nedám o vás, o vašom návrhu hlasovať. Ďalším návrhom je návrh pána poslanca Krátkeho, aby do programu schôdze bol doplnený nový bod, ktorým je návrh na prijatie uznesenia Národnej rady k uzneseniu Európskeho parlamentu z 11. apríla 2024 o začlenení práva na umelé prerušenie tehotenstva do Charty základných práv Európskej únie. Prezentujme sa a hlasujme. (Hlasovanie.) 138 prítomných, 31 za, 38 proti, 68 sa zdržalo, nehlasoval 1. Návrh sme neschválili. Ako posledným je návrh pani poslankyne Remišovej, aby do návrhu programu 12. schôdze bol doplnený nový bod, ktorým je návrh na prijatie uznesenia Národnej rady k priamemu ohrozeniu čerpania finančných prostriedkov z fondov Európskej únie a plánu obnovy a odolnosti. Prezentujme sa a hlasujme. (Hlasovanie.) 142 prítomných, 63 za, 69 proti, 8 sa zdržalo, 2 nehlasovali. Návrh sme neschválili. Dávam hlasovať o programe schôdze ako o celku . Prezentujme sa a hlasujme. (Hlasovanie.) 135 prítomných, 127 za, 2 proti, 5 sa zdržali, 1 nehlasoval. Konštatujem, že program 12. schôdze Národnej rady sme schválili. Vážené pani poslankyne, páni poslanci, ešte vás chcem informovať, že o prvom bode programu, ktorým je informácia mandátového a imunitného výboru, budeme hlasovať ihneď po jeho prerokovaní, zároveň, že dnes budeme ešte hlasovať o sedemnástej hodine, hlasovať sa nebude budúci týždeň v utorok 23. apríla o jedenástej hodine, v ostatných rokovacích dňoch budeme o prerokovaných bodoch programu hlasovať vždy o jedenástej a o sedemnástej hodine, obedňajšia prestávka bude klasicky od dvanástej do štrnástej hodiny okrem piatkov, počas ktorých budeme rokovať do štrnástej hodiny bez hlasovania a bez prestávky, tak ako sme sa predbežne dohodli na grémiu a pokiaľ Národná rada nerozhodne inak. Pokiaľ ide o návrhy vlády na skrátené legislatívne konania, po ich prerokovaní a po hlasovaní v rámci príslušného bloku hlasovaní pristúpime k prvým čítaniam o vládnych návrhoch zákonov. Je všeobecný súhlas? (Súhlasná reakcia pléna.) Ďakujem pekne. Panie poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o skončení vykonávania funkcie poslanca Národnej rady Slovenskej republiky, o zániku mandátu poslanca Národnej rady, o vyhlásení vzdania sa práva nastúpenia náhradníka na neuplatňované mandáty poslancov Národnej rady a o vyhlásení nastúpenia náhradníkov na uprázdnené a neuplatňované mandáty poslancov Národnej rady. Prosím predsedu mandátového a imunitného výboru pána poslanca Mariána Saloňa, aby Národnej rade uvedenú informáciu podal. (Rokovanie o návrhu uznesenia k informácii Mandátového a imunitného výboru Národnej rady Slovenskej republiky o skončení vykonávania funkcie poslanca Národnej rady Slovenskej republiky, o zániku mandátu poslanca Národnej rady Slovenskej republiky, o vyhlásení vzdania sa práva nastúpenia náhradníka na neuplatňované mandáty poslancov Národnej rady Slovenskej republiky a o vyhlásení nastúpenia náhradníkov na uprázdnené a neuplatňované mandáty poslancov Národnej rady Slovenskej republiky. )